**Repülőmérnöki szak hallgatói elégedettség értékelése**

**2022**

A repülőmérnöki szak hallgatói a korábbi évek gyakorlatának megfelelően a megadott szempontrendszer szerint értékelték a repülőmérnöki szakot. A hallgatók 27%-a (17 fő) töltötte ki a kérdőívet. Az előző évi méréshez képest csökkent a felmérésben résztvevő hallgatók aránya, ami 2021-ben 36%, 14 fő volt).

1. **A szakon folyó oktatás színvonala**

***A hallgatói megítélés változónak tekinthető***. A hallgatók döntő többsége, 52,94%-a szerint az oktatás színvonala erősen hullámzó (2021-ben 21,43% vélekedett így). Továbbá számottevően csökkent azok száma, akik a képzés színvonalát megfelelőnek tartják, 5,88%-ra (2021-ben 64,29 % volt). Nőtt azok száma, akik szerint magas színvonalú oktatás folyik, 23,53%-ra (2021-ban 14,29% volt). ***Kedvezőtlen változás, hogy az előző évi 0%-ról 17,65%-ra nőtt azok száma, akik szerint alacsony az oktatás színvonala.***

1. **A leginkább fejlesztett képességek**

A szakon folyó képzés a hallgatók megítélése szerint leginkább az önálló tanulási készség megszerzésének képességét (42,86%-ról 88,24%-ra nőtt) és a kommunikációs képességüket (28,57%-ról 35,29%-ra nőtt) fejlesztette. A kreativitás területén mutatkozott erős visszaesés 21,43%-ról 5,88%-ra, ezért ezen a területen a mutatót javítani szükséges. Sokan érzik most is úgy, hogy lexikális tudásuk megfelelő (64,71%, alig változott). Úgy vélik, hogy gondolkodás lépességüket a képzés a korábbinál kevésbé fejleszti (57,14%-ról 41,18%-ra csökkent). A tolerancia alig változott (21,43%-ról 23,53%-ra), viszont a vitakészségük fejlődött (7,14%-ról 11,76 %-ra), tehát ezen kompetenciák fejlesztéséhez a szakon folytatott tanulmányok hozzájárultak.

1. **Az oktatók szakmai felkészültsége**

***Az oktatók szakmai felkészültségének hallgatói megítélése kedvezőtlenül alakult az előző évhez viszonyítva***. Igaz, hogy a kiemelkedő minősítés 7,14%-ról 29,41%-ra nőtt, viszont a megfelelő minősítés 85,71%-ról igen erősen 23,53%-ra csökkent, míg az egyénenként erősen változó megítélés 7,14%-ról 41,18%-ra nőtt. ***Meg kell vizsgálni, hogy mi okozta ezt a kedvezőtlen változást és meg kell akadályozni ezen mutató további romlását.***

1. **Tantárgyi követelményrendszer**

***A tantárgyi követelményrendszer hallgatói megítélése változóan alakult ebben az évben.***  Erősen csökkent a Magasak a követelmények, de teljesíthetők megitélés aránya, ami az előző évi 78,57%-ról 29,41%-ra csökkent, ugyanakkor 7,14%-ról 17,65%-ra nőtt a Magasak a követelmények, nagyon nehezen teljesíthetők véleményezők aránya. Érdekes, hogy 5,88%-kal megjelent a követelményeket alacsonynak ítélő vélemények is, ami eddig nem volt még. Kedvező, hogy Reálisnak, a közvetített tananyaggal arányosnak tartja a követelményeket a hallgatók 47,06%-a az előző évi 14,29%-kal szemben.

1. **Az oktatók és hallgatók viszonya**

***Az oktatók és hallgatók viszonya az eltelt év alatt alig változott.*** A kölcsönös tisztelet és megbecsülés (2021: 4,79%; 2022: 4,59%), valamint a segítségnyújtás és konzultációs lehetőségek biztosítása (2021: 4,29%; 2022:4,12% ) közel azonos értékű.

1. **Gyakorlati képzés**

***A szakhoz kapcsolódó gyakorlati képzésben kedvezőtlen változás figyelhető meg a hallgatók véleményében.*** Csökkent a Jól szervezett, átgondolt, naprakész tudást biztosító vélemények aránya (2021: 64,29%- ról 2021: 58,82%-ra) és nőtt azok aránya, 28,57%-ről 41,18%-ra, akik szerint Rosszul szervezett, nem tölti be a funkcióját a gyakorlati képzés. Nem volt olyan hallgató, aki szerint a gyakorlati képzés Jól szervezett, de elavult tudást közvetít, míg 2021-ben ezen vélemények aránya még 7,14% volt..

1. **Infrastruktúra**

***Ezen a területen a mutatók vegyesen változtak 2022-ben 2021-hez viszonyítva, de többségük romlott.*** Csak két területen minősítették a hallgatók jobbnak az infrastruktúrát, mint az előző évben: A Számítógépek száma (2021: 3,57, 2022:3,92) és a Számítógépek elérhetősége (2021: 3,43, 2022: 3,54) területén, ugyanakkor a többi mutató romlott: az Akadálymentesítés minősége (2021: 5,14; 2022: 3,75), a Könyvtári szolgáltatások (2021:4,33, 2022:2,5), a Laborok és műhelyek felszereltsége (2021: 4,62; 2022: 2,77), a Tantermek felszereltsége (2021:4,43; 2022:3,31), az Oktatástechnika (2021:4,43, 2022:3,33), a Jegyzetellátottság (2021:4,62, 2022: 3,67), illetve az Internet elérhetősége (2021: 4,36; 2022: 3,06). ***Mivel több területen elég jelentős a visszaesés, ezért meg kell vizsgálni ennek az okát és javítani kell ezeket a mutatókat.***

1. **A szak által szervezett tanulmányutak, üzemlátogatások**

***Nem változtak jelentősen a szak által szervezett tanulmányutakkal, üzemlátogatásokkal kapcsolatos mutatók.*** Ezért csak felsorolás jelleggel az egy év alatti változások: Teljes egészében elégedett a lehetőségekkel: 2021-ben 14,29%, 2022-ben: 11,76%, Kevés hallgató számára biztosítottak ezek a lehetőségek: 2021-ben 7,14%, 2022-ben:5,88%, Számomra nem elérhetők ezek a lehetőségek: 2021-ben 21,43%, 2022-ben 23,53%. Kismértékben nőtt azok aránya, akik szerint egyáltalán nem szerveznek ilyen utakat (2021: 50%; 2022: 58,82%). Ez utóbbi arány elég magas érték mindkét évben.

1. **A Tanulmányi és Felvételi Csoport működésének véleményezése**

**Mindegyik területen jelentős a romlás a Csoport munkájának a megítélésében.** Az Ügyintézés gyorsasága 3,57-ről 2,29-re, az Ügyintézés pontossága 4-ről 2,76-ra, a Szakmai felkészűltség 4,21-ről 2,94-re, A dolgozók segítőkészsége 3,5-ről 2,82-re, A fogadóórák időpontja 4-ről 2,06-ra és A hallgatók tájékoztatásának minősége 3,79-ről 2,82-re csökkent.

**10.) Intézeti adminisztráció**

***Az intézeti adminisztráció megítélése az előző évhez viszonyítva kedvezőtlenül alakult***, 2,71-3,12-ig terjedő értékelést kapott (előző évben ez 4,14-4,71 volt).

**11.) Kreditek és órarend**

Romlott a kreditek elismertetésének hallgatói megítélése (2021: 4,83-5,4; 2022: 3,5) és az órarend rugalmas átalakítása (2021: 4,3; 2022: 3,42).

**12.) A szak megítélése**

***A szak hírnevének hallgatói megítélése*** (5,43-ról 4,47-re), ***a szakképzettség*** ***piacképességének értékelése*** (5,57-ről 4,35-re) ***és elhelyezkedési esélyeik*** (2021:5,29; 2022: 3,82). ***is a hallgatók megítélése szerint 2022-ben határozottan rosszabb volt, mint az előző évben.***

**13.) Elhelyezkedési szándék**

***A kérdőívet kitöltő hallgatók (100%-a) repülőmérnökként szeretne elhelyezkedni***.

**14.) A hallgatói vélemények alapján megfogalmazott javaslatok az intézeti vezetés felé:**

A fenti, előző évhez viszonyított negatív tendencián érződik a járványhelyzet okozta kedvezőtlen feltételváltozás és az, hogy a válaszadók között, valószínűleg az egyre gyengébb előképzettség miatt, túlsúlyba kerültek azok, akik a változatlanul magas színvonal követelményeit nehezebben tudják teljesíteni.

- Tanulmányi kirándulások, szakmai eseményeken való részvétel anyagi okok miatt nincsenek támogatva. Mivel a képzés önköltséges és elég drága, ezért a tanulmányi utak költségét az önköltségbe nem építettük be.

- A tanulmányhoz szükséges eszközök nincsenek teljesen biztosítva. A hallgatók hiányolják, hogy az új tankönyveket és egyéb, az oktatás során használt felszereléseket a magas tandíj ellenére nekik kell megvenniük. A hatósági vizsgákra felkészítő Aviationexam kérdésbank és a navigációs számolótárcsa költségét már a közbeszerzési pályázat kiírása során beépítettük a feltételek közé, a Jeppesen kézikönyvet pedig a tanszéki könyvtárból kölcsönözzük a hallgatóknak..

- A hallgatók javasolják, hogy a Tanulmányi osztály nyitvatartását úgy módosítsák, hogy ne tanóra idejében kelljen ügyet intézni. Ez sajnos nem megoldható probléma, mert az órák folyamatosan vannak tervezve és a fél óra szünet rendszerint nem elegendő az ügyintézésre.

- A hallgatók szerint szükséges lenne új szimulátor beszerzése is, különösen a nagy létszámra való tekintettel. Jelenleg folyik egy új szimulátorra a közbeszerzési eljárás kiírása, melynek keretében a több, mint 15 éves szimulátorunkat le kívánjuk cserélni. A gyakorlati képzésre kiírt közbeszerzési pályázatba is belevettük, hogy amennyiben az egyetem szimulátora tönkremegy, akkor a pályázónak kell szimulátort biztosítania a gyakorlati képzéshez. A Tréner Kft ősszel üzemeli be az idén megvásárolt második szimulátorát.

- A hallgatók nem látják át, hogy miért ilyen drága a képzés. Tájékoztatjuk őket, hogy ezen a szinten (ATPL integrált képzés) Európában mindenhol ennél magasabb képzési költségek vannak, az infláció az üzemanyagnál, a repülőgépek beszerzési és javítási költségeinél is jelentkezik és külföldön magasabbak a megélhetési költségek. Magyarországon a BSc képzésben a Nyíregyházi Egyetem önköltségi költsége a legalacsonyabb.

- Felmerült a hallgatók részéről, hogy más repülőiskolákhoz hasonlóan mi is biztosítsuk a számítógéppel támogatott oktatást (CBT- Computer Based Training). Ezt meg fogjuk vizsgálni, de ehhez nekik vállalni kell a kb. 500 000 forintos pluszköltséget és azt, hogy ezek a tananyagok csak angol nyelven állnak rendelkezésre.

- Tanterv módosítási javaslatok is felmerültek, de itt figyelembe kell vennünk a szak létesítésekor meghatározott arányokat (például csak öt fakultatív tárgy lehet stb.), azaz erre nincs lehetóségünk.

- Ebben az évben is javasolják a hallgatók a Tréner Kft-nek, hogy tervszerűbben ütemezzék a repüléseket, ne legyenek jelentősebb szünetek a repülésben, kellenek az évközbeni naposi repülések. Előfordulnak a hallgatók önhibáján kívüli csúszások, amik a nem megfelelően szervezett gyakorlati képzésnek köszönhetőek. Fontos lenne, hogy az egyetem felügyelje a repülőtéren, a Tréner Kft.-nél folyó szakmai gyakorlatok lebonyolítását. Felvettük a kapcsolatot a Tréner Kft-vel és a megbeszélés alapján hozzáférést kaptunk a Flightlogger nyilvántartási rendszerükhöz, amin keresztül nyomon tudjuk követni a hallgatók repülésének ütemezését és a nyújtott teljesítményüket.

Nyíregyháza, 2022. június 30.

Dr. Szilágyi Dénes szakfelelős

repülőmérnöki alapszak